Seun sterf glo toe hy pa help | Maroela Media
'n Jong man is Sondagaand op die N3-snelweg naby Johannesburg dood glo kort nadat die motor waarin hy en sy pa gery het, onklaar geraak het.
Nick Dollman, woordvoerder van Netcare 911, het gesê 'n paramedikus, wat nie aan diens was nie, het teen 18:10 op die N3-Suid naby die Marlboro-afrit gery toe hy 'n man langs die snelweg sien huil het. Die paramedikus het in die noodbaan stilgehou en gesien dit lyk asof daar 'n voertuigbotsing plaasgevind het.
"Die paramedikus het sy hulp aangebied en die man het aan hom gesê sy voertuig het langs die snelweg onklaar geraak. Volgens die man het sy seun 'n ent teruggestap op die snelweg om met 'n flits aankomende voertuie te waarsku van die stilstaande voertuig in die pad toe hy deur 'n verbygaande voertuig getref is," het Dollman gesê.
Hy het gesê die paramedikus het die seun gesien waar hy bewegingloos langs die pad gelê het en het dadelik hulp van sy kollegas wat aan diens was ontbied. Hy het intussen met kardiopulmonêre resussitasie begin totdat 'n Netcare 911-ambulans opgedaag het. Nog 'n ambulans het kort daarna op die toneel stilgehou en die paramedici het alles in hul vermoë gedoen om die jong man by te bring.
Ten spyte van die paramedici se pogings, het die man op die toneel aan sy erge beserings beswyk. Volgens Dollman is dit nie duidelik hoe oud die man was nie, maar was hy glo 'n universiteitstudent.
Ai dis so verskriklik hartseer! Sterkte aan sy famielie en geliefdes!
Wat ñ geweldige tragedie! Sterkte aan die geliefdes!
Dit was dus tref en trap.
Lodewicys · 2 jaar gelede
Moord klink na meer gepas.
Charl Bester · 2 jaar gelede
Ek skryf met groot hartseer. Dit is omtrent op dieselfde plek waar ek my 19 jarige seun sowat 6 jaar terug verloor het in n motorfietsongeluk. My hart gaan uit na die pa en sy gesin.Dit is baie hartseer
Seun sterf GLO toe hy pa help. Wat beteken die GLO Maroela? Is dit die waarheidd wat ons lees of nie?
Definieer asb vir my die GLO?
Indien dit die waarheid is wil ek net vir die ouers sterkte toewens. Jammer oor julle geweldige verlies. So so jammer om te hoor.
Dankie vir jou kommentaar. In gevalle waar daar nog nie enige bewyse in 'n hof voorgehou is nie en die polisie steeds besig is met hul ondersoek, mag die media nie aannames maak oor enige voorval nie. Deur die woord 'glo' te gebruik, beteken dit bloot dat dit voorlopige bewerings is, maar dat dit nog nie deur 'n hof of die polisie bevestig is nie.
Ek stem nogals saam met jou Ada, dit is eintlik n baie swak woordkeuse en manier van uitdruk soos deur Dalene nms MM beskryf. Daardeur val ek nie Dalene aan nie, dit is seker taalkundig korrek, maar dit klink verseker nogal ongevoelig en asof die Pa jok oor wat /hoe dit gebeur het. Asof hy hom dit verbeel het.
Sênet · 2 jaar gelede
Dink dit moet eerder wees 'Seun sterf toe hy pa glo help'? Dis 'n feit dat die seun gesterf het. Die gebeurtenis wat tot die sterfte gelei het is nog nie bevestig nie?
Spoed oorsaak · 2 jaar gelede
Ek het self so iets sien gebeur paar jaar terug. Mense JAAG selfs al waarsku jy met flits. Te danke aan die ANC wat GEEN orde meer kan handhaaf nie. Mag die ANC gou val en Zuma ager tralies sit.
Olga · 2 jaar gelede
Ada en Bosbok
Volgens wet is jy nie dood, voordat hof of polisie se jy is dood nie….. Maroela is 100% reg.
lees eers julle wette voordat julle die regter wil speel.
Watter wet is dit Olga? Help my asseblief.
Amór · 2 jaar gelede
Paramedics doen deceleration of death nie die polisie nie
Hart-middeldeur-verskeurend. Innigste simpatie.
Declaration not certification
Baie jammer vir julle verlies en harte wat in stukke is. Mag God vertroosting bring.
Die regte taal gebruik is "na wat verneem word", maar dit gaan my verstand te bowe hoe mense kan stry oor die regte taal gebruik en daar is n ouer wat sy seun aan die dood moes af staan. Ek kan my lewe daarop sit dat hierdie ouer absoluut niks voel vir die woord "glo" na dit wat hy nou moet deur maak nie.
So 'n smart kan 'n mens jou nie indink nie. Mag die Here die krag aan die seun se ouers en familie gee om hierdie tragedie te verwerk. My innige gebede is met julle.
Dankie Dalene,julle ouens doen baie goeie werk om die publiek in te lig oor wat in ons land gebeur. Dit kan glad nie maklik wees om kop te hou met al die traumatiese en dikwels hartseer berigte nie.Ons waardeer julle almal en bid vir julle.